Document ID: 32011D0096
Publication Date: 2011-02-11

Title and Content:
SKLEP KOMISIJE
z dne 11. februarja 2011
v zvezi s potrditvijo obračunov, ki jih je Romunija predložila za izdatke, financirane iz posebnega pristopnega programa za kmetijstvo in razvoj (Sapard) v letu 2007
(notificirano pod dokumentarno številko C(2011) 759)
(Besedilo v romunskem jeziku je edino verodostojno)
(2011/96/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1268/1999 z dne 21. junija 1999 o podpori Skupnosti za predpristopne ukrepe za kmetijstvo in razvoj podeželja v državah prosilkah Srednje in Vzhodne Evrope v predpristopnem obdobju (1),
ob upoštevanju Uredbe Komisije (ES) št. 2222/2000 z dne 7. junija 2000 o finančnih pravilih za uporabo Uredbe Sveta (ES) št. 1268/1999 o podpori Skupnosti za predpristopne ukrepe za kmetijstvo in razvoj podeželja v državah prosilkah Srednje in Vzhodne Evrope v predpristopnem obdobju (2) ter zlasti člena 13 Uredbe,
ob upoštevanju Večletnega sporazuma o financiranju, sklenjenega z Romunijo dne 2. februarja 2001, ter zlasti člena 11 oddelka A Priloge k Sporazumu,
ob upoštevanju Uredbe Komisije (ES) št. 248/2007 z dne 8. marca 2007 o ukrepih v zvezi z Večletnimi sporazumi o financiranju in Letnimi sporazumi o financiranju, sprejetimi v okviru programa Sapard, ter o prehodu od programa Sapard k razvoju podeželja (3), v povezavi z Večletnim sporazumom o financiranju, kot je naveden v točki 1 Priloge II k navedeni uredbi, ter zlasti člena 11 oddelka A Priloge k Sporazumu,
po posvetovanju z Odborom za kmetijske sklade,
ob upoštevanju naslednjega:
(1)
Komisija je v imenu Evropske unije z Romunijo sklenila večletne sporazume o financiranju (MAFA), s katerimi je določila tehnični, pravni in upravni okvir za izvedbo posebnega pristopnega programa za kmetijstvo in razvoj (Sapard).
(2)
V skladu s členom 11 oddelka A Priloge k MAFA Komisija sprejme sklep o potrditvi obračunov. Ta določba se na podlagi Uredbe (ES) št. 248/2007 še vedno uporablja za Romunijo.
(3)
Časovne omejitve, ki so bile predpisane državam prejemnicam za predložitev zahtevane dokumentacije Komisije, so se iztekle.
(4)
Sklep Komisije C(2008) 5524 z dne 30. septembra 2008 je potrdil obračune Bolgarije in Hrvaške. Vendar zaradi ponovnega pregleda dodatnih informacij, ki jih je Komisija zahtevala od Romunije, takrat ni bilo mogoče sprejeti sklepa o potrditvi obračunov za to državo.
(5)
V vmesnem času so bile predložene dodatne informacije. Opravljeni pregledi Komisiji omogočijo sprejemanje odločitev v zvezi s celovitostjo, točnostjo in verodostojnostjo obračunov, ki jih predloži agencija Sapard.
(6)
Ta sklep je sprejet na podlagi računovodskih informacij. Ne posega v možnost Komisije, da iz financiranja EU naknadno izključi izdatke, ki niso nastali v skladu z Uredbo (ES) št. 2222/2000 -
SPREJELA NASLEDNJI SKLEP:
Člen 1
Obračuni agencije Sapard na ozemlju Romunije, ki zadevajo izdatke, financirane iz splošnega proračuna Evropske unije za leto 2007, se potrdijo.
Člen 2
V Prilogi so navedeni izdatki in sredstva, pridobljena od EU v proračunskem letu 2007, kot je njihovo stanje na dan 31. decembra 2007, ter sredstva, s katerimi ta država prejemnica razpolaga v imenu EU na dan 31. decembra 2007, ki se odobrijo na podlagi tega sklepa.
Člen 3
Ta sklep je naslovljen na Romunijo.
V Bruslju, 11. februarja 2011

Classification:
Level 1 Topics: 100152
100148
100146
100161
Level 2 Topics: 100277
100205
100283
100230
100282
100187
Level 3 Topics: 394
5781
5283
5087
122
929
2515
914
1155
2200
All Topics: 1542
173
3763
394
6013
933